text: আখলাক দ্বারা সাধারনত মানুষের দৈনন্দিন কাজকর্মের মধ্য দিয়ে যে আচার-আচরণ ও স্বভাব-চরিত্রের প্রকাশ পায় তাকে বোঝায়। মানব জীবনের ব্যক্তিগত, সামাজিক এবং আন্তর্জাতিক সকল দিকই আখলাকের অন্তভূক্ত।
  
  নামের অর্থ
  আখলাক আরবি শব্দ খুলুকুন এর বহুবচন। যার অর্থ চরিত্র বা স্বভাব।
  
  প্রকারভেদ
  ইসলামি শাস্ত্র ও আইন অনুযায়ী আখলাক দুই প্রকার। যথা:
   আখলাকে হামিদাহ
   আখলাকে যামিমা
  
  আখলাকে হামিদাহ
  মানব জীবনের উত্তম গুণাবলিকে আখলাকে হামিদাহ বা প্রশংসনীয় চরিত্র বলে। যেমন-ধৈর্য, সততা, দেশপ্রেম, সমাজসেবা প্রভৃতি।
  
  আখলাকে যামিমা
  মানব জীবনের নিকৃষ্ট চরিত্রকে আখলাকে যামিমা বা নিন্দনীয় চরিত্র বলে। যেমন-অহংকার, ঘৃনা, মিথ্যাচার, সুদ ইত্যাদি।
  
  ইসলামে আখলাকের গুরুত্ব
  ইসলামের দৃষ্টিতে আখলাকের গুরুত্ব অনেক। সকল নবিই নিজ নিজ জাতিকে উত্তম চরিত্রের শিক্ষা দিয়েছেন। আর উন্নত চরিত্রকে পূর্ণতা দানের জন্য শেষ নবি মুহাম্মাদ কে আল্লাহ তায়ালা পাঠিয়েছেন।
  
  আরও দেখুন
   ফিকহ
   ইসলাম ও মানবতা
  
  বিষয়শ্রেণী:ইসলাম ও মানবতা
  বিষয়শ্রেণী:ইসলামী পরিভাষা
  বিষয়শ্রেণী:চরিত্র
title: আখলাক